

*Národná diaľničná spoločnosť, a.s., Dúbravská cesta 14, 841 04 Bratislava*

Zákazka na uskutočnenie stavebných prác

**„D3 Oščadnica-Čadca, Bukov, II. polprofil“**

Práce „žltý FIDIC“

**Zväzok 4**

**Cenová časť**

Bratislava 05/2024 (revízia 19.9.2024)

obsah

ČASŤ 1 preambula

ČASŤ 2 Formulár platieb

**Časť 1**

Preambula

(revízia 19.09.2024)

Preambula

### Všeobecne

1.1 Cenová časť okrem tejto Preambuly obsahuje Formulár platieb s nasledovnými hárkami:

* Súhrnný rozpočet Diela
* Časti stavby – celkom

- Časť stavby A

- Časť stavby B

* Všeobecné položky - celkom
* Všeobecné položky – Dokumentácia Zhotoviteľa (pre časť stavby A)
* Všeobecné položky - Dokumentácia Zhotoviteľa (pre časť stavby B)
* Všeobecné položky – Záchranný archeologický výskum
* Všeobecné položky – Kybernetická bezpečnosť za obdobie záručnej doby 5 rokov
  1. Pri príprave ponuky a ocenení jednotlivých položiek v Navrhovanej zmluvnej cene (Akceptovanej zmluvnej hodnote) Zhotoviteľ zohľadní:

1. Všetky odborne vyhotovené práce, Materiály, Zariadenie Zhotoviteľa, Vybavenie a Technologické zariadenia odôvodnene potrebné pre vyhotovenie Diela tak, ako je požadované Zmluvou bez ohľadu na skutočnosť, či tieto práce, Materiály, Zariadenie Zhotoviteľa, Vybavenie a Technologické zariadenia sú v položkách Cenovej časti výslovne uvedené alebo nie.
2. Všetky úlohy, záväzky, zodpovednosti a povinnosti, ktoré požaduje Zmluva od Zhotoviteľa v súvislosti alebo vo vzťahu s touto Zmluvou.
   1. Ceny a sadzby uvedené v Zmluve sú v rámci Lehoty výstavby pevné a nemenné. Úpravy v dôsledku zmien Nákladov podľa podčlánku 13.8 Obchodných podmienok (Zväzok 2) budú realizované pri fakturácii.

### Formulár platieb

2.1 Pri oceňovaní Diela uchádzač musí zohľadniť túto Preambulu, Obchodné podmienky (Zväzok 2), Požiadavky Objednávateľa (Zväzok 3) a Dokumentáciu poskytnutú Objednávateľom (Zväzok 5).

* 1. Všetky položky vo Formulári platieb budú ocenené v Eur na **2 desatinné miesta** (funkcia „presnosť podľa zobrazenia“ zapnutá).
  2. Formulár platieb nie je dovolené upravovať ani iným spôsobom pozmeňovať znenie alebo poradie položiek, napr. vložením dodatočnej položky. **Uchádzač zadáva cenu a sadzby len do vyžltených buniek, do ostatných buniek nesmie zasahovať**. Zásah do týchto buniek môže mať za následok vylúčenie zo súťaže. Formulár platieb je spracovaný vo formáte \*.xls, alebo \*.xlsx, kde jednotlivé hárky sú navzájom poprepájané a Navrhovanú zmluvnú cenu vypočíta program sám.
  3. Všetky ceny a sadzby musia obsahovať režijné náklady a podobné poplatky, ktoré budú rovnomerne rozložené v ponuke.
  4. Bez ohľadu na akékoľvek obmedzenia, ktoré môžu byť vyvodzované z textu popisu položiek Formulára platieb alebo textu tejto Preambuly, ceny a sadzby, ktoré uchádzač použije, sú pre **práce kompletne dokončené v súlade so Zmluvou v každom ohľade**. **Ceny a sadzby musia preto zahrňovať všetky priame a nepriame náklady a náklady na riziká vyplývajúce zo Zmluvy, v takej výške ako sú potrebné pre projektové práce, inžiniersku činnosť, pre výstavbu a dokončenie Diela v súlade so Zmluvou.**

2.6 **Uchádzač je povinný oceniť všetky položky, ktoré sú uvedené vo Formulári platieb označené na ocenenie v primeranej cene. Žiadna práca týkajúca sa časti stavby z formuláru platieb nemôže byť zahrnutá (rozplynutá) v cenách iných objektov.**

### Platby

* 1. Pre platobné účely bude slúžiť Formulár platieb.
  2. Stavebné práce
     1. Pre výpočet priebežných platieb stavebných prác budú použité ceny a sadzby uvedené v hárku „*Časti stavby - A*“ a „*Časti stavby – B“* Formulára platieb. O výške čiastky splatnej Zhotoviteľovi za každú položku rozhodne Stavebnotechnický dozor v súlade s článkom 14 *Zmluvná cena a platby* Zmluvných podmienok na základe skutočného postupu pri realizácii Diela.
  3. Všeobecné položky
     1. Pre výpočet priebežných platieb všeobecných položiek budú použité ceny a sadzby uvedené v hárkoch „*Všeobecné položky – celkom“*, „*Všeobecné položky – Dokumentácia Zhotoviteľa A“,*„*Všeobecné položky – Dokumentácia Zhotoviteľa B“ a „Všeobecné položky – Záchranný archeologický prieskum“* Formulára platieb. O výške čiastky splatnej Zhotoviteľovi za každú položku rozhodne Stavebnotechnický dozor v súlade s článkom 14 *Zmluvná cena a platby* Zmluvných podmienok na základe nižšie uvedených zásad.

**Pri všetkých všeobecných položkách Zhotoviteľ bude mať nárok na platbu odsúhlasenú Stavebnotechnickým dozorom maximálne do výšky uvedenej v ponuke**:

* + **(1) Dokumentácia Zhotoviteľa (pre časť stavby A)**: platby po odsúhlasení čistopisu Stavebnotechnickým dozorom. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(2) Dokumentácia Zhotoviteľa (pre časť stavby B)**: platby po odsúhlasení čistopisu Stavebnotechnickým dozorom. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(3) Poistenie Diela**: Zhotoviteľ bude mať nárok iba na skutočne preukázané náklady za poistenie Diela v súlade so Zmluvou, maximálne do výšky uvedenej v Ponuke ( v zmysle poistnej zmluvy). V prípade vzniku poistnej udalosti nebude Zhotoviteľovi preplatená jeho spoluúčasť.
  + **(4) Zariadenie staveniska – zriadenie vrátane projektu**: Platba za zriadenie staveniska po odsúhlasení Stavebnotechnickým dozorom. Zhotoviteľ predloží rozpis objektov zariadenia staveniska vrátane skutočne vynaložených nákladov (a vrátane nákladov na zriadenie, prevádzku a odstránenie dočasného oplotenia staveniska). O výške nákladov rozhodne Stavebnotechnický dozor v súlade s predloženým rozpisom ZS a skutočne vybudovaným ZS maximálne do výšky uvedenej v ponuke.
  + **(5) Zariadenie staveniska – prevádzka**: Obsahuje náklady na prevádzku , zabezpečenie energií , strážnu službu a údržbu zariadení Staveniska, dočasných oplotení Zhotoviteľa v  zmysle požiadaviek ZTKP. Rozsah tejto položky určí uchádzač. Uvádzajú sa náklady na 1 deň. Je uvažovaná v čase výstavby. Platba za prevádzku je mesačne.
  + **(6) Zariadenie staveniska – zrušenie:** Predstavuje náklady spojené s odstránením ZS ( jeho odvozom, likvidáciou odpadov, odstránení napojení na verejné komunikácie ako aj staveniskových komunikácií, prípojok inžinierskych sietí, odstránenie dočasného oplotenia). Náklady sa uvádzajú 1 sumou. Platby budú podľa preukázaných nákladov priamo súvisiacich s položkou 45.00.00.4. O výške týchto nákladov rozhodne Stavebnotechnický dozor v súlade s predloženým rozpisom zariadenia staveniska a skutočne odstráneným zariadením staveniska.
  + **(7) Vytyčovacia sieť:** Zhotoviteľ zabezpečí činnosti vyplývajúce z požiadaviek Objednávateľa uvedených vo Zväzku 3. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(8) Monitoring vplyvov na životné prostredie:** Platbyproporcionálne podľa počtu meraní. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(9) Inžinierska činnosť:** Zhotoviteľ zabezpečí činnosti vyplývajúce z požiadaviek Objednávateľa uvedených vo Zväzku 3. Platba po nadobudnutí právoplatnosti vydaného stavebného povolenia/zmeny stavby pred dokončením. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(10) GTM tunela Horelica počas Lehoty výstavby vrátane Lehoty na oznámenie vád**: Zhotoviteľ predloží rozpis prác v zmysle Zväzku 3. Pred začatím prác Zhotoviteľ predloží verejnému obstarávateľovi (Objednávateľovi) a Stavebnotechnickému dozorovi vecný a finančný rozpis. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(11) GTM trasa počas Lehoty výstavby vrátane Lehoty na oznámenie vád:** Zhotoviteľ predloží rozpis v zmysle Zväzku 3.Pred začatím prác Zhotoviteľ predloží verejnému obstarávateľovi (Objednávateľovi) a Stavebnotechnickému dozorovi vecný a finančný rozpis. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(12) Záchranný archeologický výskum:** Platby podľa skutočne odpracovaných a zaznamenaných hodín .
  + **(13) Náklady ohľadom depónie v zmysle Zväzku č. 3 Požiadavky Objednávateľa:** Stavebnotechnický dozor uvoľní platbu po predložení podkladov Zhotoviteľom, podľa skutočne dovezeného množstva, maximálne do výšky tendra.
  + **(14) Revitalizácia mokrade:** Zhotoviteľ uskutoční náhradnú revitalizáciu mokrade za mokraď zabranú výstavbou odpočívadla Oščadnica. Zhotoviteľ si do svojej cenovej ponuky zahrnie náklady na splnenie podmienok vyplývajúcich z Projektu revitalizácie mokradí (Zväzok 5). O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke .
  + **(15) Likvidácia odpadov z demolácii:** Platba bude podľa skutočne preukázaných nákladov (na základe vážnych lístkov skládky). Za odpad sa považuje všetko navyše oproti DSP a SP. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(16) Aktualizácia hlukovej štúdie vrátane realizácie sekundárnych opatrení:** (ide o náklady na aktualizáciu hlukovej štúdie  protihlukových opatrení, ako aj realizáciu sekundárnych opatrení, ktoré vyplynú z aktualizovanej štúdie navyše oproti PH opatreniam v DSP. O výške čiastky splatnej Zhotoviteľovi rozhodne Stavebnotechnický dozor). Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.
  + **(17) Plnenie podmienok záverečného stanoviska a stavebného povolenia:** Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.
  + **(18) Oplotenie biotopov a mokradí:**  Platba podľa rozsahu skutočne vykonaných prác. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(19) Doplnkový IGP (Inžinierskogeologický prieskum):** Zhotoviteľ predloží vecný a finančný rozpis prác v zmysle Zväzku 3. O výške čiastky splatnej Zhotoviteľovi rozhodne Stavebnotechnický dozor maximálne do výšky ceny uvedenej v ponuke.
  + **(20) Náklady na pyrotechnický prieskum:** Platba podľa skutočne zrealizovaného rozsahu.
  + **(21) Propagačný bulletin**: Platba po dodaní bulletinu v požadovanom počte kusov.
  + **(22) Informačné tabule**: Platba po zhotovení tabúľ a ich dodaní.
  + **(23) Pamätná tabuľa:** Platba po dodaní tabule.
  + **(24) Banská záchranná služba**: Službu je možné fakturovať podľa skutočnosti maximálne do výšky ceny uvedenej v Ponuke. Platba sa vykonáva mesačne na základe preukázanej činnosti.
  + **(25) Dokumentácia skutočného stavu + (pasport)**: Zväzok 3, časť 1, čl. 2.3.4: platba po dodaní pasportu.
  + **(26) Mesačné správy postupu výstavby**: Mesačné správy budú vypracovávané v počte 6 ks. Platba sa vykonáva mesačne na základe preukázanej činnosti.
  + **(27) Koncepcia vetrania v podrobnosti DSP**: Platba po odsúhlasení čistopisu Stavebnotechnickým dozorom.
  + **(28) Ošetrovanie vegetácie:** v položke je ocenené ošetrovanie vegetácie v zmysle Zväzku 3, za 60 mesiacov (5 rokov). Platby po každom roku ošetrovania po odsúhlasení Objednávateľom.
  + **(29) Záručný servis:** v položke je ocenený záručný servis v zmysle Zväzku 3, za 60 mesiacov (5 rokov). Platby po každom roku vykonania záručného servisu po odsúhlasení Objednávateľom.
  + **(30) Fotodokumentácia, video**: Náklady spojené s vypracovaním fotodokumentácie, videa postupu výstavby sú v zmysle Zväzku 3. Platba sa vykonáva mesačne na základe preukázanej činnosti.
  + **(31) Kybernetická bezpečnosť za obdobie záručnej doby 5 rokov**: Platby podľa skutočne odpracovaných a zaznamenaných hodín.

1. **Úprava cien v dôsledku zmien nákladov:**

4.1 Vypočítaným indexom v súlade s podčlánkom 13.8.Obchodných podmienok (Zväzok 2) sa bude upravovať mesačná odhadovaná zmluvná hodnota stanovená Stavebnotechnickým dozorom v členení na časti stavby v zmysle čl.14. **Všetky Všeobecné položky** (označené pod kódom položky 45.00.00) **sa vo fakturácii neupravujú.** Na základe odsúhlasených indexov od objednávateľa, spôsob fakturácie v zmysle podčlánku 13.8 bude prebiehať v súlade s podčlánkom 14.7 bodom e) Osobitných zmluvných podmienok, Zväzok 2.

4.2 Po zverejnení ŠÚSRom vydaných potrebných podkladov pre výpočet indexu v súlade s podčlánkom 13.8 a jeho „Tabuľky údajov o úpravách“ je zhotoviteľ povinný do 14 dní predložiť verejnému obstarávateľovi výpočet indexu na jeho prerokovanie. Vypočítaný index sa zaokrúhľuje na 3 desatinné miesta.

### 5. Postup pri naviac, nových a menej prácach

Zhotoviteľ je povinný pri tomto bode postupovať v súlade so **zákonom č. 18/1996 Z. z. o cenách v znení neskorších predpisov a vyhlášky MFSR č. 87/1996 Z. z.,** ktorou sa vykonáva zákon o cenách.

Definícia pojmov :

*naviac práca* : práca, ktorá bola súčasťou objektu a podstatným spôsobom je zmenený rozsah tejto práce. (posúdi Stavebnotechnický dozor)

*nová práca* : práca, ktorú zhotoviteľ nemohol predpokladať, ale Objednávateľ ju požaduje vykonať.

*menej práca* : práce, ktoré sú súčasťou formuláru platieb, ale nebudú vykonané.

5.1 Pre ocenenie naviac, menej a novej práce predloží Zhotoviteľ podrobné cenové kalkulácie aj s podkladmi pre ich výpočet vo formáte \*.xls alebo \*.xlsx. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných prác z ponuky alebo spracovaného oceneného celkového výkazu výmer v DSP v rozsahu DRS. Ako podklad pre tvorbu nových cien Zhotoviteľ predloží - databázu oceňovacích podkladov, spracovanú najneskôr ku dňu vypracovania novej jednotkovej ceny. Databázy oceňovacích podkladov budú spracované v digitálnej forme v programe Microsoft EXCEL, ktorú predloží Zhotoviteľ Objednávateľovi vo forme tlače potvrdené oprávnenou osobou a Zhotoviteľ ich predloží Objednávateľovi vo formáte \*.xls/\*.xlsx a vo forme tlače potvrdené oprávnenou osobou. Pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený Objednávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

5.2 Pre tvorbu novej jednotkovej ceny musí byť dokladovaná cenová agenda, ktorá obsahuje:

1. **ocenenie materiálov** preukázané cez cenové doklady (faktúry, cenové ponuky, cenníky a podobne), ktoré musia byť čitateľné a bez prekrytých častí.
2. **databázy oceňovacích nástrojov** – strojov a mechanizmov, ľudskej práce; tarify a sadzby.
3. **cenový dopad na stavbu** – vypracovaný na základe požadovaných jednotkových cien (odsúhlasený Stavebnotechnickým dozorom a hlavným inžinierom stavby Objednávateľa) resp. schválený zodpovednými pracovníkmi NDS a.s.
4. **kompletné definovanie agregovanej položky**, ktoré pozostáva z čísla (podľa príslušného triednika TSP), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov).
5. **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu.
6. **podrobný popis** **položky a rozbor spotreby** (množstvo práce, materiálov, druhovosti a nasadenia strojov a dopravy, ktoré sú podkladom pre kalkuláciu oprávnených nákladov) odsúhlasený Stavebnotechnickým dozorom resp. zodpovednými pracovníkmi NDS a.s..

5.3 V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu (obsahujúcu všetky náklady vrátane réžií a zisku) a počet hodín, ale max. do výšky 6,3% z predložených nákladov. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa, vrátane réžií a zisku, potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

* 1. Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné, ktoré musia byť čitateľné a bez prekrytých častí) a náklady na koordinačnú činnosť (definícia koordinačnej činnosti je uvedená v bode 5.3 tohto bodu) cez hodinovú sadzbu (obsahujúcu všetky náklady vrátane réžií a zisku) a počet hodín, ale max. do výšky 6,3% z ceny poddodávky. Počet hodín bude preukázaný cez zápisnice, stavebný denník, atď. s podrobným popisom činnosti. Koordinačná činnosť už zahŕňa všetky náklady spojené s obstaraním poddodávky, jej realizovaním až po jej vyfakturovanie a odovzdanie. V súvislosti s poddodávkou už nebudú Zhotoviteľovi uznané žiadne ďalšie náklady. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vykonaný minimálne 3 cenovými ponukami.

V prípade kompletného realizovania stavebného objektu subdodávateľom (formou poddodávky), pri ktorých sa budú odsúhlasovať nové a naviac práce, budú ceny odsúhlasené v cenovej úrovni predložených dokladov a Zhotoviteľovi na tieto práce neprináleží valorizácia t. j nie je možné aplikovať podčlánok 13.8 zo Zväzku 2.

* 1. Takto vykalkulované ocenenie prác bude odsúhlasené podľa článku 13 *Zmeny a úpravy* alebo podčlánku 20.1 *Nároky Zhotoviteľa.*
  2. Stavebné práce, ktoré sa nebudú realizovať na objekte budú nakalkulované v zmysle tohto článku 5 Postup pri naviac, nových a menej prácach. Tieto náklady odsúhlasené Obstarávateľom a Stavebnotechnickým dozorom budú odrátané z Formulára platieb Zhotoviteľa.
  3. V prípade predĺženia lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku a maximálne do výšky tendrovej jednotkovej ceny (položka 45.00.00.5 Zariadenie staveniska – prevádzka). Výšku uvedených nákladov posúdi a odsúhlasí Stavebnotechnický dozor.
  4. Pokyny, Nároky a Dodatky písomne schválené obidvomi zmluvnými stranami budú obsahovať všetky náklady potrebné na vykonanie prác vrátane réžie a zisku. Z uvedeného dôvodu nemá Zhotoviteľ nárok na náklady spojené s vedením a riadením týchto prác v predĺžení lehoty výstavby.

V prípade predĺženia lehoty výstavby v súlade s pôvodným zadaním zo strany Objednávateľa budú Zhotoviteľovi priznané iba oprávnené náklady priamo súvisiace s prácami, ktoré spôsobili toto predĺženie. Tieto náklady budú vyčíslené a preukázané cez členov projektového tímu požadovaného Objednávateľom vo Zväzku 3, časť1, čl. 2.3.1 s výhradným naviazaním len na rozsah prác, ktoré spôsobili predĺženie lehoty výstavby. Náklady na projektový tím budú podľa Zväzku 3, časť1, čl. 2.3.1 vyčíslené a preukázané nasledovne:

a) Stavebnotechnickým dozorom posúdenú mennú prítomnosť členov projektového tímu potrebných pre zabezpečenie predĺženia týchto prác,

b) Priame mzdové náklady s prislúchajúcimi odvodmi,

c) Ostatné priame náklady priamo súvisiace s vyššie schválenými pracovníkmi projektového tímu napr. služobné auto na plnenie povinností, náklady spojené s mobilným telefónom prideleným na meno a pod.

### Celkový výkaz výmer

* 1. V súlade s Požiadavkami Objednávateľa (Zväzok 3, časť 1, čl. 2.3.6) Zhotoviteľ bude povinný v rámci prípravy DRS vyhotoviť ocenený celkový výkaz výmer v súlade s platným triednikom stavebných prác do podrobnosti najmenej 14 miest. Triednik stavebných prác vychádza zo Spoločného slovníka obstarávania vydaného Nariadením komisie (ES) č. 213/2008 z 28 novembra 2007, ktorým sa mení a dopĺňa nariadenie Európskeho parlamentu a Rady 2004/17/ES a 2004/18/ES. Z CPV sa využije Hlavný slovník a jeho prvých 6 miest triedenia.

Tento celkový výkaz výmer bude obsahovať:

* + číslo položky v zmysle príslušného triednika stavebných prác
  + popis - názov položky
  + mernú jednotku
  + množstvo za mernú jednotku
  + cenu za mernú jednotku v eur bez DPH
  + cenu celkovú v eur bez DPH

Zhotoviteľ pri zostavovaní výkazu výmer častí stavby musí dodržať celkové ceny jednotlivých častí stavby podľa klasifikácie stavieb obsiahnutých vo Formulári platieb ako aj výšku Akceptovanej zmluvnej hodnoty.

* 1. Pre účely stanovenia čiastok splatných Zhotoviteľovi môže Stavebnotechnický dozor použiť ocenený výkaz výmer ako pomôcku stanovenia skutočného postupu prác. Predmetný výkaz výmer však nie je v žiadnom prípade súčasťou Formulára platieb a prípadné nepresnosti predmetného výkazu výmer nebudú zakladať právo Zhotoviteľa požadovať akékoľvek zmeny v splatnej čiastke určenej Stavebnotechnickým dozorom.
  2. Predmetný celkový výkaz výmer Diela bude Zhotoviteľom aktualizovaný v rámci prípravy DSV v súlade s Požiadavkami Objednávateľa.

**Časť 2**

Formulár platieb